Ceres (planetulus)
Vide etiam paginam discretivam: Ceres. Ceres (-eris, f.), diu appellatione 1 Ceres (symbolum: ) agnita tanquam asteroidum primus, est planetula systematis solaris, quae inter Martem et Iovem circum solem movetur. In eadem regione, hodie sub nomine cinguli asteroidum nota, permulti asteroides reperiuntur; Ceres autum multo maiore est diametro et massa. Ceres die 1 Ianuarii 1801 ab Iosepho Piazzi, astronomo Italico, inventa est, qui ab initio se cometem novum repperisse credebat. Ceres, e qua haec planetula appellata est, fuit Romana fructuum dea.